Tast històric a Sant Silvestre de Valleta
2025-04-05 12:00 - 13:30 (Europe/Madrid) | Girona
Tast històric a Sant Silvestre de Valleta: Una ermita amb cor de Monestir
Amagada entre la Serra de l’Albera i la Serra de Rodes, s’alça Sant Silvestre de Valleta. Una ermita nascuda monestir que conserva històries de creuades, grans comtesses i celleres medievals.
Amb motiu del Vivid l’arqueòloga i sommelier de Glops d’història Romina Ribera i l’Ajuntament de Llançà obren les portes de St. Silvestre per oferir-vos un tast històric a l’antic monestir.
L’activitat inclou un tast de tres grans vins vinculats al passat de St. Silvestre, un petit maridatge i un recorregut per segles d’història en un paratge de bellesa singular.
Dissabte 5 Abril
12:00- 13.30h
Venda d’entrades: Vivid.org

50 anys de DO: 10 vins per celebrar la història!
2025-04-12 11:30 - 13:30
50 anys de DO: 10 vins per celebrar la història
Celebrem els 50 anys de la DO Empordà amb un tast únic! 10 vins seleccionats per la seva rellevància històrica, capaços d’explicar 10 moments clau en l’evolució de la DO . Un tast presentat pels propis elaboradors i conduït per la sommelier Romina Ribera.
Dissabte 02 d’Abril
11:30h- 13:30h
Cooperativa El Parral

Venda d’entrades: Vivid.org

De banquet amb els Senyors del Castell de Calonge
2025-04-18 13:30 - 15:00
De banquet amb els Senyors del Castell de Calonge: plats d’ahir i vins d’avui
Els receptaris catalans medievals es van difondre per les cuines nobles de tot Europa i encara avui en dia nodreixen la nostra tradició gastronòmica. L’Ajuntament de Calonge us convida a endinsar-vos en els sabors, els costums i els rituals d’un banquet senyorial a la Sala Major del Castell de la vila. Una experiència on degustar el passat a través dels plats dels antics receptaris catalans, cuinats amb productes de la Conca del Tinar.
Tasta la cuina que omplia de magnificència els grans banquets i descobreix la seva pervivència en el patrimoni local.
Activitat dirigida per Glops d’història i el Ginjoler.
Divendres 18 Abril
13:30h-15.00
Castell de Calonge
Venda d’entrades: Vivid.org

A taula amb els monjos de Cruïlles
2025-04-26 17:00 - 19:00
A taula amb els monjos de Cruïlles
La mística d’una taula monàstica al cor de l’Empordanet. L’experiència de seure-hi i descobrir sabors d’herència medieval, pecats de gola i abstinències.
Abricoc i Glops d’història us obren les portes del Monestir de Sant Miquel de Cruïlles, una joia amagada del romànic empordanès. Una visita maridada on descobrir què menjaven i quins eren els hàbits alimentaris dels monjos del monestir, tot connectant aquell llegat amb sabors i productes que avui ens defineixen. Un tast per explorar la història de l’alimentació a l’Empordanet.
L’activitat inclou la visita guiada al monestir, el tast de 3 vins seleccionats en clau històrica i un maridatge amb productes del territori.
*Activitat realitzada amb la col·laboració del Consell comarcal del Baix Empordà i l’ajuntament de Cruïlles Monells i Sant Sadurní de l’Heura.
Dissabte 26 d’Abril
17:00-19:00h
Monestir de Sant Miquel de Cruïlles
Venda d’entrades: Vivid.org
